### 12.    Beslutning om frigivelse af rådighedsbeløb til klimatilpasningsprojekt i [adresse]

**Åbent**

Sagsnr.: 326-2017-41254       J.nr.: 01.02.03           Dokumentnr.:
326-2017-307786

**Sagstype**

Beslutning.

**Resume og sagens baggrund**

Der søges om en anlægsbevilling til et
klimatilpasningsprojekt i [adresse] på 1,534 mio. kr. Bevillingen foreslås
finansieret af investeringsoversigtens rådighedsbeløb på 1,034 mio. kr. til
klimatilpasningsprojekter i 2017 og uforbrugte midler fra anlægsbevillingen i
2016 til De 5 landskaber på 500.000 kr.

**Indstillinger**

Direktøren indstiller, at

1. Der gives en
anlægsbevilling på i alt 1,534 mio. kr. til et klimatilpasningsprojekt i [adresse]
Å i samarbejde med Kalundborg Forsyning

2. Anlægsbevillingen
finansieres af det samlede rådighedsbeløb på 1,034 mio. kr. til klimatilpasningsprojekter
i 2017 og uforbrugte midler på anlægsbevillingen De 5 landskaber på 500.000 kr.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kalundborg Kommune og Kalundborg
Forsyning har mulighed for at indgå et samarbejde om et klimatilpasningsprojekt
i [adresse] ved [adresse] i Kalundborg. Området er udfordret af både stigende
havvandsstand og kraftig regn.

Ved høj vandstand i [adresse] og
samtidig kraftig regn samles overfladevand visse steder i Rendsborgparken og
[adresse]. Desuden er Kalundborg Forsynings kloakledninger udsatte, da der
siver vand ind i kloakledningerne, og på grund af høj vandstand i åen kan
vandet ikke pumpes væk. Problemet stiger, når vandstanden i fjorden samtidig er
høj.

Et forprojekt har vist, at den
bedste og billigste løsning er en pumpeløsning, en såkaldt vandløfter, samt
forstærkning af diget omkring den nuværende sluse ved [adresse].

[adresse] udførte forprojektet i samarbejde med
Morten Frederiksen for at afklare, hvilke indsatser der bedst løser udfordringerne. Morten Frederiksen
sammenholdte data for regnhændelser samt for vandstanden i fjorden og i åen og
tog stilling til indsatser opstrøms og nedstrøms. Morten Frederiksen konkluderede, at den
billigste og mest effektive løsning til afledning af vand fra de udpegede områder
er at regulere vandstanden i [adresse] med en vandløfter. Denne etableres ved den
eksisterende sluse ved [adresse], jævnfør oversigtskortene på Bilag 1. Diget
ved slusen skal samtidig forstærkes. Vandløfteren skal kun løfte vandet fra åen
til fjorden, når vandstanden er højere end normalt. Der tages højde for bl.a.
fiskenes mulighed for at passere.

[adresse] i [adresse] er på nuværende tidpunkt
mere aktuel end klimatilpasningsprojektet De 5 landskaber, da Kalundborg
Forsyning er ved at revurdere indsatserne inden for De 5 landskaber i forhold
til omkostninger og den opnåede miljømæssige effekt. [adresse] har
for projektet i [adresse] slået fast, at en vandløfter samt en forstærkning af
diget er den bedste løsning.

Området ved [adresse] er udpeget som indsatsområde for
klimatilpasning.

**Økonomiske konsekvenser**

Der er afsat et rådighedsbeløb på 1,034 mio. kr. i 2017 til
klimatilpasningsprojekter i samarbejde med Kalundborg Forsyning og givet en
anlægsbevilling på 1,016 mio. kr. i 2016 til klimatilpasningsprojektet De 5
landskaber. Rådighedsbeløbet til klimatilpasningsprojekter i 2017 udgør
herefter 0 kr. og anlægsbevillingen til de 5 landskaber udgør herefter 516.000
kr.

**Teknik- og Miljøudvalget
2014-2017s møde den 9. november 2017:**

Anbefales.

**Økonomiudvalgets møde den 22.
november 2017:**

Anbefales.

**Bilag**

|  |  |
| --- | --- |
| Bilag 1 - Oversigtskort | 326-2017-308149 |